**Bilag 1: Uddybende vejledning til indhold i potentialeberegninger til investeringspuljerne på hjemløseområdet**

|  |  |
| --- | --- |
| **Element** | **Beskrivelse** |
| **Generelle beregningsprincipper** | De generelle beregningsprincipper for potentialeberegningen bør beskrives, herunder:   * *Type af priser*. Det anbefales, at der anvendes *faste priser*. * *Anvendt prisår*. Det anbefales, at det *indeværende prisår* anvendes. * *Diskonteringsrate*. Det anbefales, at der anvendes en diskonteringsrate på *4 pct*. * *Antallet af år de økonomiske konsekvenser medregnes.* Det anbefales, at de økonomiske konsekvenser medregnes i op til 6 år efter projektets start. |
| **Beregningsscenariet** | Scenariet for indsatsen bør beskrives, herunder:   * *Tidshorisont*. Tidshorisonten angiver over hvor lang en periode indsatsen forventes at drives. * *Forventede antal deltagere*. Det forventede antal deltagere angiver antallet af deltagere, der forventer at modtage indsatsen. * *Andel gennemførte forløb*. Andel gennemførte forløb angiver den forventede andel af deltagerne, der gennemfører indsatsen. * *Et forløbs længde*. Angiver den gennemsnitlige tidsperiode én deltager modtager indsatsen. * *Aktører*. Angiver hvilke aktører, der har omkostninger forbundet med og/eller forventede økonomiske gevinster (besparelser) afledt af indsatsen, fx stat, region og kommune eller evt. forvaltninger. |
| **Basissituationen** | Basissituationen angiver situationen uden indsatsen. En beskrivelse af basissituationen omfatter:   * Andel gennemførte forløb uden indsatsen. * Omkostninger forbundet med *basissituationen* * Udviklingen i målgruppen uden indsatsen. |
| **Omkostningerne forbundet med indsatsen** | Omkostninger udgør ressourceforbruget forbundet med indsatsen. En beskrivelse af omkostningerne omfatter:   * Ressourcer knyttet til opstart og drift af indsatsen, fx uddannelse af medarbejdere, nyansættelser, løn mm. * Omkostningernes fordeling på overordnede omkostningskategorier, fx forberedelse, uddannelse eller drift * Omkostningernes fordeling på aktører * Ikke-kvantificerbare og ikke-værdisatte omkostninger * Usikkerheden forbundet med de angivne omkostninger |
| **Effekter for deltagerene** | I forbindelse med beskrivelse af effekterne for deltagerne bør angives:   * Grundlaget for viden om effekter af indsatsen eller lignende indsatser * Effektmålet og effektstørrelsen for indsatsen * Usikkerheden forbundet med den angivne effekt |
| **Økonomiske konsekvenser** | De økonomiske konsekvenser udgør de afledte ændringer i trækket på de offentlige midler, der følger af den skønnede effekt af indsatsen. I forbindelse med beskrivelsen af de økonomiske konsekvenser bør angives:   * Hvilke typer af offentlige ydelser, der forventes at kunne opnås en besparelse (eller evt. en merudgift) for som følge af indsatsen * Fordelingen af de økonomiske konsekvenser fordelt på aktører. * Usikkerheden forbundet med de økonomiske konsekvenser, der følger af indsatsen |
| **Resultat** | Resultatet bør afrapporteres fordelt på omkostninger, økonomiske konsekvenser og for det samlede nettoresultat  *Omkostninger* bør rapporteres:   * For indsatsen i alt   + Fordelt over år   + Fordelt på aktører   + Fordelt på overordnede omkostningskategorier, fx forberedelse, uddannelse og drift   *Økonomiske konsekvenser* bør rapporteres:   * For indsatsen i alt   + Fordelt over år   + Fordelt på aktører   + Evt. fordelt på ydelsesområder fx sundhed-, social- og beskæftigelsesområdet   *Nettoresultatet af indsatsen* bør rapporteres:   * For indsatsen i alt   + Fordelt over år   + Fordelt på aktører   + Evt. fordelt på ydelsesområder fx sundhed-, social- og beskæftigelsesområdet For indsatsen pr. gennemført forløb * For indsatsen pr. gennemført forløb   + Fordelt på aktører   + Evt. fordelt på ydelsesområder fx sundhed-, social- og beskæftigelsesområdet For indsatsen pr. gennemført forløb |
| **Følsomhedsanalyse** | For at tage højde for eventuelle usikkerheder forbundet med omkostninger og økonomiske konsekvenser, bør der udarbejdes følsomhedsanalyser på baggrund af centrale parametre. Dette kunne fx være betydningen af ændringen i effektstørrelsen på det samlede nettoresultat. I forbindelse med udarbejdelse af følsomhedsanalyser beskrives:   * De centrale parametre, følsomhedsanalyserne er udarbejdet på baggrund af samt begrundelse herfor * De valgte parametres betydning for det samlede nettoresultat |